Exqrch/javanese-Komodo-pixelgpt huggingface dataset:
Iklan iki tayang ping telu ing tanggal 31 Januari 2009 in SNL lan bagéyan pindhoné dibalèni manèh nalika Super Bowl XLIII sadina sawisé
Anderson iki uga tau mainaké paraga Jèndral Jack O'Neill ing "Stargate Atlantis" lan "Stargate Universe" sing kapisan katayangaké ing sasi Oktober 2009
Paragané iki main ping telu
Anderson minangka naralila tau nyengkuyung Waterkeeper Alliance, yaiku sawijining organisasi sing ngupayakaké ngendhegaké polusi banyu
Anderson iku anggota "Board of Trustees" (Rad Para Wali) Challengers Boys and Girls Club, sawijining organisasi para mudha sing diadegaké ing taun 1968 mawa pitulungé sutradara MacGyver Stephen Downing, lan mèlu diliput ing sawijining èpisodhe wiwit musim kaping 4
Anderson nampa penghargaan Celebrity Award saka yayasan Make-a-Wish Foundation, déné ubayaning marang organisasi iku
Dhèwèké uga nyengkuyung manékawarna organisasi nirlaba Sclerosis Society lan wis tau wara-wara ing iklan umum kanggo nuduhaké olèhé nyengkuyung sawetara organisasi iku
Anderson iku uga antusias olèhé nyengkuyung Special Olympics lan salah sawijiné pambiwara sing akèh ana ing acara pambukané
Ing taun-taun pungkasan, Anderson uga nulungi sawetara organisasi kupengan ngalam saindhenging donya
Dhèwèké iku anggota Rad Penaséhat saka Sea Shepherd Conservation Society lan tau "kerjasama" karo anggota Earth Rivers Expeditions nganti Produce River Project
Anderson mbagi wektuné antara Vancouver, Los Angeles, lan Minnesota lor
Dhèwèké ngarani awaké dhéwé “fanatik marang ulah raga musim atis,” banjur awaké seneng main hoki lan ski
Ing taun 1998 dhèwèké krasa menawa “kudu luwih alon-alon uripé “ awit “dhengkulé padha dirékonstruksi.” Nalika syuting "SG-1", dhèwèké mimpin hoki dalanan lan hoki ès sing dimainaké déning anggota kru lan para paraga liyané
Saka taun 1996 nganti 2003, mitra uripé iku Apryl A
Prose, ibuné anaké tunggal, Wylie Quinn Annarose Anderson (lair tanggal 2 Agustus 1998).
Semanggi Surabaya Semanggi Surabaya Semanggi Surabaya utawa uga kondhang diarani Pecel Semanggi yaiku salah sawijine panganan khas Kutha Pahlawan, Kutha Surabaya
Panganan iki digawe teka godhong semanggi sing didang utawa digodhog bari ngunu diwènèhi bumbu pecel lan ogak kelalen gandhengane karo Krupuk Puli
Bumbu pecel sing ana sajrone Pecel Semanggi iku rada béda ambek bumbu pecel sing lumrah kaya liyane, rasané rada legi lan legit merga nganggo campuran tela lan bumbu khasé "Jawa Timur" yaiku petis
Miturut para warga sing dodolan Pecel Semanggi iki, panganan iki wiwit ana kawit taun 1960an
Cara dodol Pecel Semanggi iki modhelane kaya dodolan rujak petis, uwong tuku bisa mesen miturut karepe dhewe-dhewe; isa njaluk pedhes, isa jaluk ora nganggo petis isa njaluk manut kekerapane kaya apa
Iku uga sing mbedakna Pecel Semanggi ambek pecel liyane sing lumrah didol ana laladan Jawa Timur sing lumrahe bumbune wis dijur, wis dadi gari nyuntak nang janganané
Semanggi Surabaya iki pancen dadi panganan sing lumayan kondhang nganti digawe dadi lagu yaiku "Semanggi Suroboyo" (panulisan basa Indhonésiya)
Cara nggawe Pecel Semanggi Bahan bumbon: Bawang, brambang, lombok, kencur, uyah, petis, gula jawa, kacang, tela rambak, banyu
Janganan: Kangkunng, cambah, semanggi
Lagu Semanggi Suroboyo Semanggi Suroboyo utawa Semanggi Surabaya (panulisan basa Jawa) Semanggi Suroboyo utawa Semanggi Surabaya (panulisan basa Jawa sing pener lan trep) yaiku salah sijining lagu krocong sing diciptakna S
Padimin nalika tahun 1950an
Ora pati akèh lelagon kroncong sing ngrembag babagan panganan lumrahé sing akèh ngrembag babagan panggonan kayata: Jembatan Mèrah, Bengawan Solo, Tirtanadi, Goyang Semarang, lan sapiturute
Lagu iki nyaritakna babagan sayur semanggi utawa pecel semanggi sing akèh didol nang kutha Surabaya
Rasane sing enak lan regané murah andadekna panganan iki kondhang nganti digawe dadi lagu
Cakepan (Panulisan basa Jawa) Semanggi Surabaya, Lonthong Balap Wanakrama "dimakan enak sekali, sayur semanggi, krupuk puli" "bung..
mari ..." "harganya sangat murah," Sayur Semanggi Surabaya "didukung serta dijual, masuk kampung keluar kampung" "bung..
mari..." "sedap benar bumbunya dan enak rasanya" "kangkung turi" cukulan "dicampurnya dan tak lupa tempenya" "mari bung mari beli, sepincuk hanya setali" "tentu memuaskan hati, sayur semanggi krupuk puli" "bung beli..."
Pierre-Joseph Proudhon Pierre-Joseph Proudhon (1809-1865) ya iku sosialis, politikus, filsuf, lan ekonomi Prancis sing ngedegake filsafat mutualis lan wong pisanan sing nyatakake dhèwèké anarkis
Proudhon lair ing Besançon lan dhèwèké kerja minangka printer
Dhèwèké nulis karya utama pisanane Apa Properti? ing taun 1840
Sawisé iku dhèwèké kekancan lan padu karo Karl Marx
Sawisé iku, dhèwèké manggon ing pengasingan ing Belgia
Dhèwèké bali menyang Paris mengko lan tilar donya ing taun 1865
Proudhon ndhukung donya tanpa bangsa utawa wates
Buruh bakal ngontrol ekonomi lan dhèwèké ndhukung revolusi sing tentrem
Kontrovèrsial, Proudhon uga anti-Semit lan seksis marang wanita.
Walang Kèkèk Walang Kèkèk Walang Kèkèk yaiku salah sawijining tembang paling kondhang sing ditembangaké déning Waldjinah
Tembang iki karipta dèning Andjar Any lan Waldjinah nalika taun 1968
Tembang iki ana sajroné albumé Waldjinah sing diwedharaké Studio Irama nalika tahun 1969
Tembang Walang Kèkèk iki ngêmot pitudhuh supaya wong lanang ora gampang nggampilake marang wong wedok
Lumantar cakepan ana sajroné tembang iki akèh sanépan sing nggambaraké kahanane wong lanang yèn nganti ora ana wong wedok
Cakepan walang kèkèk mènclok nèng ténggok mabur manèh mènclok nèng pari aja ngenyèk ya mas karo wong wédok yèn ditinggal lunga setengah mati he yo e..
ha e ya he ya e..
ha e ya yo ya yo manuk sriti kecemplung banyu bengi ngimpi awané ketemu walang abang mènclok nèng kara walang ijo walange putih bujang manèh ya mas ora ngluyura sing wis duwé bojo ra tau mulih he yo e..
ha e ya yo ya yo omah gendhèng tak saponané abot ènthèng tak lakonané walang irêng mabur brengengeng walang ireng dawa suthangé yèn seneng aja mung mandeng golèkana ngendi omahé he yo e..
ha e ya yo ya yo bisa nggambang ora bisa nyuling bisa nyawang ora bisa nyandhing walang kèkèk walangé kayu walang kayu tiba nèng lemah yèn kepingin arep mèlu aku yèn mung trima tak kon jaga omah he yo e..
ha e ya yo ya yo walang kèkèk walangé kadung walangé kèkèk sampun rampung
Panlitèn Panlitèn utawa riset yaiku karya kréatip lan sistèmatis kang ditindakaké kanggo amundhakaké kawruh
Iki anggubedaké pangumpulan, panyungsunan, lan analisis bukti kanggo amundhakaké panampa babagan rembug, kang ditengeri kanthi panggati kusus kanggo angendhalèkaké sumber bias lan kaluputan
Kamempengan iki ditengeri kanthi anyathet lan angendhalèkaké bias
Proyèk panlitèn bisa uga minangka pajembaring karya kapungkur ing papan jembar
Kanggo anglèlèr kaabsahan instrumèn, prosedur, utawa pacoban, panlitèn bisa uga angréplikasi unsur-unsur proyèk sadurungé utawa proyèk kanthi sakabèhé
Ancas utama panlitèn dhasar (beda karo panlitèn trapan) yaiku dhokumèntasi, panemon, panapsiran, lan panlitèn lan pangembangan (R&D) methodé lan sistèm kanggo ajuning kawruh manungsa
Panyedhakan panlitèn gumantung ing épistèmologi, kang beda-beda banget sanadyana ing jeroné éwadéné ing antarané humaniora lan èlmu
Ana sawatara wujud panlitèn: èlmiah, humaniora, kagunan, ékonomi, sosial, bisnis, pamasaran, panlitèn praktisi, kauripan, tèknologi, lsp
Pasinaon èlmiah babagan praktèk panlitèn diweruhi minangka panlitèn méta
Panliti yaiku wong kang kagubed ing anindakaké panlitèn, bisa uga diweruhi minangka pagawéan kanthi jabatan formal
Supaya bisa dadi panliti sosial utawa èlmuwan sosial, wong kudu duwé kawruh kang jembar babagan jejer kang gagayutan karo èlmu sosial kang dadi kamligené
Samana uga, supaya bisa dadi panliti èlmu alam, wong kasebut kudu duwé kawruh babagan bendheng-bendheng kang gagayutan karo èlmu alam (fisika, kimia, biologi, astronomi, zoologi, lan liya-liyané)
Paimpunan profésional anyadhiyakaké siji galer kanggo mateng ing profési panliti.
Film Film, filem ( ]utawa fɛ'ləm) utawa pèlem, ingkang ugi dipunwastani minangka "movie", punika satunggaling wangun seni visual ingkang nyerataken gambar ingkang medal supados saged nggambaraken gagasan, carita, rasa, kaendahan, lan suasana
Gambar-gambar medal wau lazimipun dipuniringi kaliyan swanten lan kadhangkala ugi wujud responsi sensorik sanesipun
Proses pembuatan filem lan industri filem piyambak asring dipunsebat minangka "sinema"
Filem-film dipundamel kanthi nyathet pemandangan nyata, nganimasi gambar utawi model, ngginakaken citra komputer (CGI), utawi gabungan saking metode-metode wau
Sadèrèngipun metode digital, filem dipundamel kanthi nyathet deretan gambar tetep ing strip filem kimia kanthi kecepatan 24 frame per detik
Gambar-gambar wau dipuntedahaken kanthi proyektor kanthi kecepatan padha nalika dipunrekam, kanthi mekanisme khusus ingkang mastikaken saben gambar tetep wekdal dipunproyeksikaken
Shutter rotatif nyiptakaken wekdal peteng cekap cendhak, nanging para pamirsa boten ngrasaaken amargi efek visual
Gerakan ingkang katingal wonten ing filem amargi soca kita boten saged misahaken gambar ingkang medal kanthi cepet saking wekdal peteng, saéngga nyiptakaken ilusi gerakan
Soundtrack, ingkang boten dipuntedahaken, ngiringi filem kanthi dialog, musik, lan swanten ingkang sampun direkam
Ing jaman saiki, filem lumrahé dipundamel, dipundistribusikaken, lan dipun tampilaken ngginakaken teknologi digital
Industri filem ngrembag perusahaan lan teknologi ingkang kalibet wonten ing pembuatan filem, kados ta perusahaan produksi, studio, penulisan skenario, lan distribusi
Sanajan pembuatan filem regeng lan asring dipun tindakaken déning perusahaan ageng, piranti regeng ingkang terjangkau lan cara énggal kanggé njaluk pendanaan sampun maringi daleme kanggé filem independen
Ing taun 2019, industri filem global ngasilaken pendapatan $42.2 milyar wonten ing box office
Ing taun wau, wilayah ingkang paling dhuwur pendapatane yaiku Asia-Pasifik, Amerika Serikat lan Kanada, lan Eropah, Wétan Tengah, lan Afrika Utara
Dados taun 2019, pasar ageng kanggé filem yaiku Amerika Serikat, Tiongkok, Jepang, Korea Selatan, Inggris, Prancis, lan India, miturut urutan wau
Ing taun wau ugi, India, Nigeria, lan Amerika Serikat minangka negara ingkang paling akeh ngasilaken filem
Ing Eropah, Italia, Prancis, Jerman, Spanyol, lan Inggris minangka pusat produksi filem ageng.
Panlesihan kadurjanan Panlesihan kadurjanan, uga diarani panylidhikan kadurjanan utawa pangusutan kadurjanan yaiku èlmu trapan kang anggubedaké pasinaon fakta kang banjur digunakaké kanggo angandhani pasidhangan kadurjanan
Panlesihan kadurjanan kang ganep bisa anyakup panggolèkan, wawancara, panakonan, pangumpulan lan panyimpenan bukti, lan manéka paricara panlesihan
Panlesihan kadurjanan jaman modhèren umumé anggunakaké akèh tèknik èlmiah modhèren kang diweruhi kanthi kolèktip minangka èlmu forensik
Panlesihan kadurjanan iku èlmu kuna kang bisa uga angoyod adoh nganti 1700 SM ing tulisan-tulisan Kitab Angger-Angger Hammurabi
Ing Kitab Angger-Angger kasebut, disebutaké yèn sanadyana panuduh éwadéné pinituduh duwé hak kanggo anyajèkake bukti kang dhèwèké kabèh kumpulaké
Ing jaman modhèren, panlesihan kadurjanan paling kerep ditindakaké déning kapulisèn pamrèntah
Panlesih swasta uga lumrahé diséwa kanggo angrampungaké utawa ambantu panlesihan kadurjanan
Panlesih kadurjanan profésional kang kacathet kaping pisanan iku jaga baya Inggris
Kira-kira taun 1250 SM, kacathet yèn jaga baya atugas kanggo "...anyathet...prakara fakta, dudu prakara kaputusan lan ukum."
Tembé buri Tembé buri, uga diarani tembé bésuk utawa tembé ngarep yaiku wektu sawisé tembé kapungkur lan tembé saiki
Tekané dianggep ora kaéndhakaké amarga anané wektu lan ukum fisika
Amarga sipat kasunyatan kang katon lan tembé buri kang ora kaendhakaké, samubarang kang saiki ana lan bakal ana bisa dikategorèkaké minangka langgeng kang tegesé bakal ana salawasé utawa sawatara kang tegesé bakal ana pungkasané
Ing sawangan Kulonan kang anggunakaké konsèpsi wektu linièr, tembé buri yaiku bagéan garis wektu proyèksi kang diprakirakaké bakal kadadèn
Ing rélativitas kusus, tembé buri dianggep tembé buri mutlak utawa krucut cahya tembé buri
Ing pilsapat wektu, presentisme yaiku kapitayan yèn mung tembé saiki kang ana lan tembé buri sarta tembé kapungkur ora sunyata
Agama animbang-nimbangaké tembé buri nalika angrembug prakara-prakara kaya ta karma, kauripan sawisé pati, lan èskatologi kang anyinaoni babagan pungkasané jaman lan pungkasané donya
Tokoh agama kaya ta nabi lan paramal angaku weruh tembé buri
Pasinaon tembé buri utawa futurologi iku èlmu, kagunan, lan praktèk kanggo andalilaké kamungkinan tembé buri
Praktisi modhéren anandhesaké wigatiné tembé buri pilalah lan jamak, timbang siji tembé buri monolitis, lan kawatesé prakiran lan kamanawan, tinimbang panggawéan tembé buri kang bisa lan luwih apik
Predeterminisme yaiku kapitayan yèn tembé kapungkur, saiki, lan buri wis ditetepaké
Konsèp tembé buri wis dijlajahi kanthi jembar ing pangasilan budaya, kalebu obahan lan ilèn kagunan kang dikususaké sakabèhé kanggo panggenahané, kaya ta obahan futurisme abad kaping 20.
RM Teguh Supriyanto RM Teguh Supriyanto yaiku salah sawijining dwija agung agelar profesor bidhang Ilmu Sastra ing Fakultas Basa lan Seni, Unnes (Pawiyatan Luhur Negeri Semarang)
Panjenengané miyos ing Banyumas dina Setu Pon 7 Januari 1961 Masèhi utawa 19 Rejeb Éhé taun Jawi 1892 utawa 19 Rajab 1380 Hijriyah windu Sancaya mbarengi mangsa Palguna utawa Kapitu ing wuku Pahang
RM Teguh Supriyanto putra pasangan saka bapak RM
Tarsan Soedibjo "darah" Dalem Paku Buwana kaping V lan ibu R
Mas'ah "darah" Dalem Hamengku Buwana VII
Panjenengané wis ngabdi ing pawiyatan luhur Universias Negeri Semarang wiwit taun 1990 nganti saiki, nalika kuwi pawiyatan luhur kang isih duwé jeneng Institut Keguruan dan Ilmu Pendidikan (IKIP) Semarang
Nalika taun 2014 RM Teguh Supriyanto kaganjar gelar profesor saka pamaréntah Républik Indonésia lumantar Kementerian Pendidikan Riset dan Teknologi
Teguh Supriyanto kang dadi dwija agung sepisan ing pawiyatan luhur negeri Semarang (Unnes) kawit golongan sarjana nempuh winaya ing antarané: Profésor Sastra
Ngrampungaké program "Doktoral" ing pawiyatan luhur Universitas Gadjah Mada taun 2006 kanthi naliti "Hegemoni Terhadap Sastra Populèr Carita Silat Naga Sasra dan Sabuk Inten" anggitan SH
Mintardja kanthi promotor Prof
Siti Chamamah Soeratno lan kopromotor Prof
Faruk HT, SU kasil netepi disertasiné ing ngarepé dewan penguji
Taun 2015 mapan ing "auditorium" Prof
Wuryanto nampa SK guru besar lan RM
Teguh Supriyanto katetepaké dadi "profesor" Ilmu Sastra ing Fakultas Bahasa dan Seni, Unnes.
Réka anyar Réka anyar utawa inovasi yaiku palaksanan praktis saka gagasan kang angasilaké panepungan barang utawa jasa anyar utawa pamiapikan ing panawan barang utawa jasa
ISO TC 279 ing baku ISO 56000:2020 andhéfinisèkaké réka anyar minangka "maujud anyar utawa kang angowah, kang amujudaké utawa anyebaraké manèh aji"
Liyané duwé dhéfinisi kang abéda
Unsur umum ing dhéfinisi kasebut yaiku peleng ing kanyaran, pamiapikan, lan panyebaran gagasan utawa tèknologi
Réka anyar asring dumadi liwat pangembangan prodhuk, prosès, jasa, tèknologi, karya kagunan, utawa modhèl usaha kang luwih mandi kang dicawisaké déning para pangréka anyar marang pasar, pamrèntah, lan bebrayan
Réka anyar gagandhèngan karo, nanging ora padha karo réka cipta
Réka anyar iku luwih condhong anggubedaké palaksanan praktis saka sawijining réka cipta (yaiku kabisan anyar utawa kang dipiapikaké) kanggo adhampak kang migunani ing pasar utawa bebrayan, lan ora kabèh réka anyar ambutuhaké réka cipta anyar
Réka anyar tèhnis asring diwujudaké liwat prosès réka yasa nalika masalah kang dipecahaké asipat tèhnis utawa èlmiah
Kosok baliné inovasi utawa réka anyar yaiku èksnovasi utawa pangandhegan réka anyar.
Jogan Jogan utawa lanté yaiku lumah ngisor lowahan utawa tetunggangan
Jogan iku béda-béda saka lemah prasaja ing guwa anganti pirang-pirang lumah alapis kang digawé anganggo tèhnologi modhèren
Jogan bisa arupa watu, kayu, pring, logam, utawa bahan liyané kang bisa anyangga momotan kang dipikirakaké
Tingkat-tingkat wangunan asring diarani minangka lanté utawa jogan sanadyan kala-mangsa diarani minangka tingkat
Jogan lumrahé dumadi saka dhasar jogan kanggo sanggan lan tutup jogan kang digunakaké kanggo amènèhi lumah kang apik kanggo lumaku
Ing wangunan modhèren, dhasar jogan asring duwé kabel listrik, pipa lèdheng, lan ladènan liyané kang kapasang ing jeroné
Amarga jogan kudu amenuhi akèh kabutuhan, sawatara iku wigati kanggo kaslametan, jogan diwangun miturut pranatan wangunan kang ketat ing sawatara wewengkon
Pirsani informasi ngenani Jogan ing KamusWiki.
Beksan Beksa utawa beksan, uga diarani jogèd, igel, ibing, tandhak, taya, utawa dhangsah yaiku sawijining bentuk kagunan, asring digolongaké minangka ulah raga, kang dumadi saka rangkèn obahan awak kang maaji èstètika lan asring simbulis, sanadyana kang dimurga éwadéné dipilih kanthi sengaja
Beksan bisa dikategorèkaké lan diterangaké miturut tata beksané, miturut répertowar obahané, utawa miturut kala sajarah utawa panggonan asalé
Beksan lumrahé dilakokaké nganggo iringan musik lan kala-mangsa pambeksané dhèwèk kanthi bebarengan nggunakaké piranti musik
Prabédan wigati kudu digawé antarané beksan téater lan beksan mèlu-sarta sanadyan rong kategori iki ora mesthi kapisah babar pisan
Loro-loroné bisa duwé fungsi mirungga, sanadyana sosial, padatan, tandhing, érotis, béla dhiri, suci, éwadéné liturgis
Wujud obahan manungsa liyané kala-kala ditembungaké nduwèni sifat kaya beksan, kalebu kagunan béla dhiri, senam, panuntun surak, sluncur éndah, langi éndah, kirab wirama, lan akèh wujud atlétik liyané
Beksan ora amung kawates kanggo pagelaran amarga beksan digunakaké minangka bentuk lantihan lan kala-kala palantihan kanggo ulah raga lan kagiyatan liyané
Beksan wis dadi ulah raga kanggo sawatara wong kanthi patandhingan beksan kang ditemokaké ing saindenging donya kang mamèraké manéka gaya lan pakem kang mabéda
Beksan nduwèni daya sengsem èstètika kanggo akèh wong
Beksan uga bisa ditindakaké dhèwèkan minangka bentuk lantihan utawa pangungkaban dhiri
Beksan iku laku manungsa kang umum lan ora mesthi mbutuhaké tata beksan mirungga.
MacGyver (sérial TV 1985) MacGyver iku sérial TV Amérika Sarékat wetonan taun 1985
MacGyver iku sawijining sérial ing genre aksi-lelana besutané Lee David Zlotoff lan dimainaké déning Richard Dean Anderson
Henry Winkler lan John Rich sing dadi sutradara èksekutifé
Sérial iki ngenani lelanané Angus MacGyver, dhèwèké spion sing akalé akèh banget kanggo golèk solusi menawa ana masalah
Solusiné nganggo barang-barang sing ana ing cedhaké
MacGyver ditayangaké kapisan ing tanggal 18 Agustus 1989 ing Indonésia déning RCTI
Salawasé sérial iki tayang saka taun 1985-1992 lan 1994 ana 139 épisodhe lan rong film TV
Sérial olèhé syuting ana ing Los Angeles nalika mangsa siji, loro, lan pitu, kamangka mangsa telu tekan enem ing Vancouver
Épisodhe pungkasan acara iki ditayangaké ing tanggal 25 April 1992, ing kanal ABC
Nanging sawisé iku ABC isih nayangaké épisodhe siji manèh ing tanggal 21 Mèi 1992
Sajatiné karepé épisodhe iki ditayangaké luwih dhisik, sadurungé épisodhe final
Sérial iki suksès banget lan akèh sing nggandrungi lan loyal
Sérial iki dadi populèr ing Amérika Sarékat lan saindenging donya, kalebu Indhonésia
Ing taun 2003 direncanakaké anané sérial sempalan ("spin off") asesirah Young MacGyver, nanging namung épisodhe pilot waé sing digawé
Saliyané iku akèh waralaba sing digawé kaya ta dolanan komputer, dolanan médhia cithak, lan sérial original audhio
Banjur uga ana sérial balèn ("reboot") sing ditayangaké ing CBS saka taun 2016 nganti 2021
CBS saiki ndarbèni hak sérial asli sawisé ngakuisisi Paramount Television
Acara iki nuduhaké critané sang spion Angus MacGyver, sing diparagakaké déning Richard Dean Anderson, sing nyambut gawé minangka troubleshooter kanggo yayasan fiksi Phoenix Foundation ing Los Angeles lan uga minangka spion kanggo agènsi fiksi Amérika Sarékat "Department of External Services" (DXS) utawa Dhèpartemèn Dhines Nagara Ngamanca
Dhèwèké kuliah minangka ngèlmuwan fisika ing Western Tech ("Hell Week"), banjur MacGyver dhines ing Angkatan Dharat AS bagéan teknikus bom nalika Perang Viètnam ("Countdown")
Déné akalé akèh lan dhèwèké ndarbèni kawruh ènsiklopèdhis ngenani sains fisika, dadi dhèwèké bisa golèk solusi mecahaké masalah komplèks mawa nganggo barang-barang sadina-dina karo lading bala Swis sing mesthi dikanthongi, lakban, lan kadhangkala korèk geni
Dhèwèké luwih milih solusi tanpa gaman geni
Awit nalika cilik ana kancané umur 12 taun ora sengaja katémbak nganti mati
Katrampilané sing paling jos iku olèhé bisa nrapaké kawruh sainsé lan olèhé nduwé akal cara ngréka barang-barang padinan minangka solusi masalah angèl
Solusi pinter gagasané MacGyver marang masalah sing katoné ora ana solusiné, kerepé ing kahanan antara urip lan mati lan MacGyver kudu nemu solusiné in wektu sawetara menit, iku dadi daya tariké acara TV iki
Perkara iki nggawé para pamirsa umum padha nggandrungi sains terapan, kalebu ngèlmu insinyur, saliyané tentuné nggawé crita sing menarik
Kabèh kalakoné MacGyver ing acara iki dipriksa dhisik déning para pakar lan ngèlmuwan supaya njamin menawa kabèh iku ndarbèni dhasar ngèlmiah
Ing sawetara kasus nalika MacGyver nganggo bahan kimia sadina-dina kanggo ngracik racun, bahan bledhosan, utawa barang liya sing dianggep mbebayani, menawa dicritakaké rinci, dhétailé ana sing diowahi utawa utawa digawé gamang utawa bahan wigati ora dicritakaké utawa ana langkah sing dibusak, supaya ora ditiru pamirsa
Acara iki kadhangkala ngomongaké masalah-masalah sosial, nanging luwih kerep ing mangsa 4 nganti 7.
Ing mangsa 1 nganti 3 acara iki luwih akèh nyritakaké olèhé MacGyver nyambut gawé kanggo Yayasan Phoenix Foundation utawa pamaréntahé Amérika Sarékat
#ALIH Sawetara épisodhe, kalebu épisodhe pilot utawa épisodhe kapisan diwiwiti pambuka atis arané (cold opening), dadi MacGyver wis ana ing sawijiné misi
MacGyver kerep nyritakaké crita saka nalika enom sing ana gandhèngané karo kahanané saiki
Kahanané iki bisa agé dipungkasi lan crita utama diwiwiti sawisé pratélan para paraga lan prodhuser dituduhaké
Pambuka kaya mangkéné, kayadéné pambuka catur, luwih kerep ana ing épisodhe-épisodhe awal
Bagéan iki biasané sing nulis lan sutradarané séjé karo sutradarané bagéan utama
Sawisé iku, crita utama biasané dimainaké adhedasar struktur telung bagéan
Ing akèh épisodhe, adhegan pambuka kerepé diwiwiti sawisé pratélan para paraga lan prodhuser dituduhaké lan kerep ora ana MacGyveré ing sawijiné misi, nanging ana ing kahanan sing mrelokaké patuwuhing karakter
Mèmper adhegan 'pambuka catur', pambuka kaya mengkéné iki kerep ora ana gandhèngané karo crita utama
Nalika ngripta sérial "MacGyver", John Rich lagi nggarap kumidhi ("sitcom") "Mr
Sunshine" kanggo ABC, sing namung sedhéla waé olèhé tayang lan agé dianulir
Henry Winkler lagi waé rampung ing sérial "Happy Days" sawisé sawelas taun lan lagi golèk proyèk anyar
Lee David Zlotoff kuwi nyambut gawé minangka sutradara kanggo sérial "Remington Steele", sing lagi tayang ing NBC
Wong telu iki ngumpul lan nggawé dhasaré "MacGyver" lan banjur ngedol idéné marang Paramaount
ABC banjur dadi katarik sérial iki
Vin DiBona, sing dadi prodhuser "America's Funniest Videos", ya mèlu kesembèt ing dina-dina awal
Sérial iki difilem ing California Kidul nalika mangsa kapisan lan kapindho karo mangsa kaping pitu
Saka mangsa 3 nganti 6, sérial iku difilem ing sawetara lokasi sakiwa tengené Vancouver ing British Columbia, Kanadha
Senadyan ngono, Los Angeles panggah dadi sètting acara iki
Olèhé ngalih menyang Vancouver iku merga acara iki bisa dianulir déné anggaran prodhuksiné kedhuwuren
Ing mangsa 1 lan 2, MacGyver dituduhaké yèn awaké manggon ing apartemen sangarepé banyu ing panté Venice Beach
Ing mangsa 3, MacGyver ngalih menyang sawijiné omah prau, ing lokasi sing ora diarani, senadyan karepé ya isih ana ing Los Angeles
Sajatiné syutingé dilakoni ing Coal Harbour, cedhak tengahé Kutha Vancouver
Syutingé bali manèh menyang Los Angeles nalika mangsa pungkasan
Nalika sérial iki isih ing wayah pra-prodhuksi, Winkler lan Rich golèk aktor sing cocog lan pantes.
Miturut Rich kabèh aktor sing audhisi, wagu